laion/Wikipedia-Exotic huggingface dataset:
Karl-August Fagerholm

Karl August Fagerholm (31. detsember 1901 Siuntio vald – 22. mai 1984 Helsingi) oli Soome poliitik, Soome Sotsiaaldemokraatliku Partei liige. Aastatel 1948–1950, 1956–1957 ja 1958 oli ta Soome peaminister. 1920–1923 oli Karl August Fagerholm Juuksurite Liidu esimees. 1930 valiti ta sotsiaaldemokraadina parlamendi liikmeks. Aastatel 1937–1943 oli ta sotsiaalminister. Sotsiaaldemokraatide liidrina oli ta peaminister 1948–1950. Ta sai kommunistide kriitika ja süüdistuste osaliseks. Nõukogude Liit süüdistas teda Nõukogude–Soome paktist mittekinnipidamises, sest ta üritas Soomet NATO-sse viia. Oma teisel ametiajal peaministrina 1956–1957, külastas ta Nõukogude Liitu ja suhted näisid olevat paranenud. Pärast lühikest eemalolekuperioodi, valiti ta tagasi augustis 1958 peaministriks, et ta juhiks koalitsioonivalitsust, mis jättis tollal Eduskunnas suurimat arvu kohti omavad kommunistidest opositsiooni. Detsembris 1958, pärast Nõukogude saadiku tagasikutsumist Soomest, oli ta sunnitud tagasi astuma. Fagerholm oli ka 1956. aasta presidendikandidaat, kuid kaotas suurelt Urho Kaleva Kekkonenile. Ta oli ka mitu korda parlamendi spiiker. 1962. aastal oli Karl August Fagerholm Põhjamaade Nõukogu president. Tema on maetud Helsingi Hietaniemi kalmistule.
Hermann (Brandenburg)

Hermann, ka Hermann Pikk (u 1275 – 1. veebruar 1308), Askania dünastia liige, oli Brandenburgi markkrahv ja Brandenburgi kaasvalitseja koos oma nõo Otto IV-ga. Hermann oli markkrahv Otto V ja selle naise Judithi poeg. 1299. aastal järgnes ta oma isale kui Brandenburgi kaasvalitseja, mida ta valitses koos oma nõo Otto IV-ga. Pärast Piastist Jawori hertsogi Bolko I surma oli ta Bolko laste eestkostja. 1308. aastal puhkes sõda Brandenburgi ja Mecklenburgi vahel, niinimetatud Põhja-Saksa markkrahvisõda. Hermann ja Otto tungisid Mecklenburgi ja Hermann suri Lübzi piiramise ajal. Ta maeti Lehnini kloostrisse. 1295. aastal abiellus ta Austria Annaga (1280–1327), hilisema Habsburgist Saksamaa kuninga Albrecht I tütrega. Nad said neli last: Judith (Jutta) (1301–1353) Johann V (1302–1317) Mathilde (suri 1323) Agnes (1297–1334)
Johann V (Brandenburg)

Johann V, hüüdnimega "Hiilgav" (ladina keeles: Illustris) (1302 – 26. märts 1317), oli Brandenburgi markkrahv ja kaasvalitseja 1308. aastast kuni oma surmani. Tema vanemad olid Brandenburgi markkrahv Hermann "Pikk" ja Austria Anna. Johann abiellus Głogówi ja Żagańi hertsogi Henryk III tütre Katariinaga (suri 1327). Johann V suri 1317. aastal. Tema surmaga hääbus Askania dünastia Brandenburg-Salzwedeli liin.
Sven Bender

Sven Bender (sündinud 27. aprillil 1989 Rosenheimis) on Saksamaa jalgpallur (keskkaitsja või kaitsva poolkaitsja). Ta alustas klubikarjääri TSV 1860 Münchenis, mille noorteakadeemiaga liitus 2002. aastal. 2006. aastal debüteeris ta klubi meeskonnas Saksamaa esiliigas. Aastatel 2009–2017 mängis ta Saksamaa kõrgliigas Dortmundi Borussias ja 2017–2021 Leverkuseni Bayeris. 2008. aastal tuli Bender Saksamaa kuni 19-aastaste koondise koosseisus Euroopa omavanuste meistriks. Saksamaa jalgpallikoondises debüteeris Bender 2011. aasta märtsis sõprusmängus Austraalia vastu ja pääses koondises väljakule kokku seitsmes mängus. 2016. aasta suveolümpiamängude jalgpalliturniiril võitis ta Saksamaa olümpiameeskonnaga hõbemedali. Ka tema kaksikvend Lars Bender on Saksamaa kõrgliigas mänginud. Dortmundi Borussia Bundesliga: 2010–11, 2011–12 DFB-Pokal: 2011–12, 2016–17 DFL-Supercup: 2013, 2014 UEFA Meistrite Liiga: Teine koht 2012–13  Sven Bender – pildid, videod ja helifailid Wikimedia Commonsis
Wendell

Wendell Nascimento Borges (tuntud lihtsalt kui Wendell; sündinud 20. juulil 1993 Fortalezas) on Brasiilia jalgpallur, kes mängib vasakkaitsjana Portugali kõrgliiga klubis Porto. Ta alustas klubikarjääri Brasiilia klubis Iraty. 2012. aastal liitus ta Londrinaga. 2012. aastal mängis ta Londrinast laenul Brasiilia esiliiga klubis Paraná. Järgmisel aastal siirdus ta Brasiilia kõrgliiga klubisse Grêmio. 2014. aasta veebruaris sõlmis ta viieaastase lepingu Saksamaa kõrgliiga klubiga Leverkuseni Bayer ja liitus klubiga sama aasta suvel. 13. märtsil 2015 lõi ta mängus VfB Stuttgarti vastu oma esimese värava Saksamaa kõrgliigas. Bayeris mängis ta kuni hooaja 2020–21 lõpuni. 2021. aasta augustis sõlmis ta nelja-aastase lepingu Portoga. 2016. aasta novembris kutsuti Wendell MM-i valikmängudeks esmakordselt Brasiilia jalgpallikoondisse, kuid koondises pole ta siiani kordagi mänginud. https://www.transfermarkt.com/wendell/profil/spieler/228433 (vaadatud 18.2.2022)
Koroonapandeemia Kanadas

Koroonapandeemia Kanadas on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast. Esimene nakatumisjuhtum tuvastati 28. jaanuaril 2020 Hiinast Wuhanist Torontosse naasnud isikul. 4. juuli seisuga oli haigus tuvastatud kokku enam kui 105 tuhandel inimesel, neist ligi 69 tuhat oli taastunud ja ligikaudu 8600 inimest oli surnud. "Coronavirus disease (COVID-19): Outbreak update". Government of Canada. Originaali arhiivikoopia seisuga 23. juuni 2020. Vaadatud 23. juuni 2020. "Tracking every case of COVID-19 in Canada". CTV News. Vaadatud 23. juuni 2020.
Florinda Bolkan

Florinda Bolkan (sünninimega Florinda Soares Bulcão; sündinud 15. veebruaril 1941 Uruburetamas Ceará osariigis Brasiilias) on Brasiilia filmi- ja seriaalinäitleja ning modell. Ta kolis Brasiiliast Itaaliasse 1968. aastal, kui režissöör Luchino Visconti ta avastas. Bolkan on mänginud rohkem kui 40 filmis, peamiselt Itaalias. Neist tuntumad on "Una ragazza piuttosto complicata", "Metti, una sera a cena" (mõlemad 1969), "Anonimo veneziano" (1970), "Cari genitori" (1973) ja "Una breve vacanza" (1973). Ta on mitu korda võitnud David di Donatello auhinna. Ta oli 20 aastat suhtes Itaalia filmiprodutsendi ja fotograafi Marina Cicognaga. Vanessa Grigoriadis, "Countess Marina Cicogna, a Woman of the World", New York Times, 31. oktoober 2013.
Suvorov (linn)

Suvorov on linn Venemaal Tula oblastis, Suvorovi rajooni halduskeskus. Asub Tulast 87 km läänes Tšerepeti jõe ääres. Asula on tekkinud 15. sajandil. 1954. aastal sai linnaks. 2020. aasta alguses oli linna elanike arv arvestuslikult 17 173. Q126684906
Kirejevsk

Kirejevsk on linn Venemaal Tula oblastis, Kirejevski rajooni halduskeskus. Asub Tulast 30 km kagus Oleni jõe ääres. Kirejevka küla on teada 18. sajandist. 19. sajandi lõpus hakati seal rauamaaki kaevandama. 1956. aastal sai linnaks. 2006. aastast on Kirejevski linnaasunduse keskus. 2020. aasta alguses oli linna elanike arv arvestuslikult 26 341. Q126684906
Andraž Šporar

Andraž Šporar (sündinud 27. veebruaril 1994 Ljubljanas) on Sloveenia jalgpallur, kes mängib ründajana Kreeka kõrgliigaklubis Panathinaikόs ja Sloveenia jalgpallikoondises. Ta alustas klubikarjääri NK Interblockis, millega debüteeris ta hooajal 2011–12 Sloveenias esiliigas. Ta lõi sel hooajal liigas 21 mänguga kümme väravat. 2012. aasta juunis liitus ta Sloveenia kõrgliigaklubiga Ljubljana Olimpija. Hooajal 2014–15 lõi ta liigas 13 väravat ja 2015–16 hooaja esimeses pooles 18 mänguga koguni 17 väravat. Kuigi ta lahkus klubist pärast poolt hooaega, jäi ta kahe teise mängijaga jagama hooaja suurima väravaküti tiitlit. 2015. aasta detsembris sõlmis ta nelja ja poole aasta pikkuse lepingu Šveitsi kõrgliigaklubiga FC Basel. 2016. aasta veebruaris vigastas ta end soojendusel, mistõttu sel hooajal enam väljakule ei pääsenud. Kuigi ta tuli järgmine hooaeg Baseliga Šveitsi meistriks ja võitis karika, ei olnud hooaeg Šporari jaoks individuaalselt edukas, kui ta lõi 25 mänguga kokku vaid ühe värava. Hooaja 2017–18 esimeses pooles mängis ta laenul Saksamaa esiliigaklubis, lüües üheksa mänguga kaks väravat. 2018. aasta jaanuaris sõlmis ta lepingu Slovakkia kõrgliigaklubiga Bratislava Slovan. Hooajal 2018–19 tuli ta klubiga Slovakkia meistriks. Ta lõi liigas 29 väravat, millega oli liiga suurim väravakütt, ja ta valiti liiga hooaja parimaks mängijaks. Ta jätkas väga võimsalt ka järgmine hooaeg, lüües liigas 11 esimese mänguga 12 väravat. 2020. aasta jaanuaris sõlmis ta viieaastase lepingu Portugali kõrgliigaklubiga Lissaboni Sporting. Üleminekusumma oli kuus miljonit eurot, mis tegi temast Slovakkia kõrgliiga kõige kallima jalgpalluri. Portugali kõrgliigas lõi ta esimese värava 23. veebruaril 2020 mängus Boavista vastu. 2021. aasta veebruaris läks ta Sportingust laenule SC Bragasse, kus ta lõi 16 mänguga kolm väravat. 2021. aasta augustis läks ta üheks hooajaks laenule Inglismaa esiliigaklubisse Middlesbrough, kus ta lõi 35 mänguga 8 väravat. 2022. aasta juulis sõlmis ta nelja-aastase lepingu Panathinaikόsega. Debüüdi Sloveenia jalgpallikoondises tegi Šporar 2016. aasta novembris mängus Malta vastu. Koondisekarjääri esimese värava lõi ta 21. märtsil 2019 EM-i valikmängus Iisraeli vastu. Basel Šveitsi Super League: 2015–16, 2016–17 Šveitsi karikas: 2016–17 Bratislava Slovan Slovakkia liiga: 2018–19 Slovakkia karikas: 2017–18 Sporting Taça da Liga: 2020–21 Braga Taça de Portugal: 2020–21 "Šporar bo pet let mreže tresel v dresu Sportinga". RTV Slovenija. Vaadatud 7.7.2020 "Στον Παναθηναϊκό ο Άντραζ Σπόραρ" [Andraz Sporar to Panathinaikos]. Panathinaikos F.C. 27. juuli 2022. Vaadatud 28. juulil 2022.
Matthias Burghardt

Arnd Matthias Burghardt (sündinud 11. mail 1970 Ingelheimis) on saksa päritolu EELK vaimulik. Ta õppis Saksamaal Marburgi ja Kieli ülikoolis teoloogiat. Koguduse õpetajaks ordineeriti Burghardt 2000. aastal Braunschweigi Katariina kirikus. Järgnevatel aastatel töötas ta pastorina Läti ja Saksamaa luterlikes kogudustes. Burghardt on alates 2006. aastast Tallinna Saksa Lunastaja koguduse õpetaja ja alates 2018. aastast Keila Miikaeli koguduse õpetaja. Ta on abielus Anne Burghardtiga, kes on samuti EELK vaimulik ja on töötanud Luterlikus Maailmaliidus oikumeeniliste suhete sekretärina. Nende peres kasvab kaks kooliealist last. 2020. aastal valiti ta EELK aasta vaimulikuks. https://www.err.ee/1026585/eelk-aasta-vaimulik-on-matthias-burghardt
1. FC Heidenheim

1. Fußballclub Heidenheim 1846 e.V. on Saksamaa jalgpalliklubi, mis tegutseb Heidenheimis. See mängib Saksamaa kõrgliigas Bundesliga. Heidenheimi spordiklubi juured ulatuvad 1846. aastasse, mil asutati võimlemisklubi Turngemeinde Heidenheim. Jalgpalliosakond loodi 1911. aastal. Praegune jalgpalliklubi loodi 1. jaanuaril 2007, mil see sai Heidenheimi spordiliidust iseseisvaks. Hooajal 2008–09 võitis Heidenheim Saksamaa tugevuselt neljanda liiga Regionalliga Süd ja tõusis 3. Ligasse. Hooajal 2013–14 võideti 3. Liga ja pääseti esiliiga. Hooajal 2019–20 oldi lähedal Bundesligasse pääsemisele. Liigas saavutati kolmas koht, mis oli klubi ajaloo parim tulemus. Sellega pääseti üleminekumängudele, kus kohtuti Bremeni Werderiga. Werder säilitas koha Bundesligas ainult tänu võõrsil löödud väravatele (esimene kohtumine lõppes Heidenheimi jaoks võõrsil 0:0, kodus viigistati 2:2). Hooajal 2015–16 jõudis Heidenheim Saksamaa karikavõistlustel DFB-Pokal veerandfinaali, kus kaotati Hertha BSCile tulemusega 2:3. Hooajal 2018–19 jõuti taas veerandfinaali, kus kaotati Müncheni Bayernile tulemusega 4:5. 2007. aastast on klubi peatreener olnud Frank Schmidt. Ametlik koduleht
Aisne

Aisne on kohanimi. Aisne'i departemang on departemang Prantsusmaal. Aisne'i jõgi on jõgi Prantsusmaal. Aisne'i jõgi on jõgi Belgias.
Moussa Diaby

Moussa Diaby (sündinud 7. juulil 1999 Pariisis) on Prantsusmaa jalgpallur, kes mängib äärepoolkaitsjana Inglismaa kõrgliiga klubis Aston Villa ja Prantsusmaa jalgpallikoondises. Ta on Mali päritolu. Ta alustas klubikarjääri Paris Saint-Germainis, mille noorteakadeemiaga liitus ta 2013. aastal. 2016. aastal valiti ta Paris Saint-Germaini akadeemia aasta kõige talendikamaks mängijaks. Hooaja 2017–18 teises pooles mängis ta Paris Saint-Germainist laenul Itaalia kõrgliiga klubis Crotone. Paris Saint-Germaini põhimeeskonnas debüteeris ta 2018. aastal. Esimese värava Prantsusmaa kõrgliigas lõi ta 14. septembril 2018 mängus Saint-Étienne'i vastu. Ta tuli hooajal 2018–19 klubiga Prantsusmaa meistriks. 2019. aasta juunis sõlmis ta viieaastase lepingu Leverkuseni Bayeriga. Esimese värava Saksamaa kõrgliigas lõi ta 23. novembril 2019 mängus SC Freiburgi vastu. Kokku lõi ta hooajal 2019–20 Saksamaa kõrgliigas viis väravat ning lisaks kaks väravat Saksamaa karikavõistlustel. Suvel 2023 liitus Diaby ligi 50 miljoni euro eest Aston Villaga. 2018. aastal osales ta Prantsusmaa kuni 19-aastaste koondisega omavanuste Euroopa meistrivõistlustel. 2019. aastal osales ta Prantsusmaa kuni 20-aastaste koondisega omavanuste maailmameistrivõistlustel, kus ta lõi ühe värava. Prantsusmaa jalgpallikoondises debüteeris Diaby 1. septembril 2021 MM-i valikmängus Bosnia ja Hertsegoviina vastu. Paris Saint-Germain Ligue 1: 2018–19 Trophée des Champions: 2018
Bolohhovo

Bolohhovo on linn Venemaal Tula oblastis Kirejevski rajoonis. Asub Tulast 20 km kagus Oleni jõe kaldal. Asula on teada 16. sajandist. 1932 sai aleviks ja 1943 linnaks. 1994 liideti linnaga Ulanovski alev, kus 1989. aastal elas 465 inimest. 2020. aasta alguses oli linnas 8828 elanikku. Linnas on tehased, mis toodavad varustust ettevõttele Venemaa Raudteed. Q126684906 http://demoscope.ru/weekly/ssp/rus89_reg2.php "Arhiivikoopia". Originaali arhiivikoopia seisuga 24. aprill 2020. Vaadatud 7. juulil 2020.{{netiviide}}: CS1 hooldus: arhiivikoopia kasutusel pealkirjana (link)
Lipki

Lipki on linn Venemaal Tula oblastis Kirejevski rajoonis. Asub Tulast 40 km lõuna pool. Asula rajati 17. sajandil. 1949 sai aleviks nime all Lipkovski. 1955 sai linnaks ning taas nime Lipki. 2020. aasta alguses oli linnas 8122 elanikku. Linnas on tellisetehas ja leivatehas. Q126684906 "Arhiivikoopia". Originaali arhiivikoopia seisuga 24. aprill 2020. Vaadatud 7. juulil 2020.{{netiviide}}: CS1 hooldus: arhiivikoopia kasutusel pealkirjana (link)
Seedri tänav (Narva)

‹ Kaart ajutiselt peidetud (?) › Seedri tänav on tänav Narvas Siivertsi linnaosas. Tänava pikkus on umbes 190 m. Tänav algab August Weizenbergi tänavalt, kulgeb kagust loodesse ja lõpeb Kase tänavaga ristudes. Tänav kandis 1. septembrini 2023 nime Mihhail Gorbatši tänav (vene keeles улица им. Михаила Горбача) Nõukogude Liidu kangelase Mihhail Gorbatši järgi.
Institut Mines-Télécom Business School

Institut Mines-Télécom Business School on Pariisis ja Évryis asuvate linnakutega Euroopa äriülikool. Kool loodi 1979. aastal. Financial Timesi edetabelis platseerus IMT BS 2019. aastal Euroopa äriülikoolide seas 75. kohale. Õppekavadel on kolm rahvusvahelist akrediteeringut: AMBA, CGE ja AACSB. Kooli vilistlaste seas on tuntud ärimehed ja poliitikud. "European Business School Rankings 2019". Originaali arhiivikoopia seisuga 28. märts 2020. Vaadatud 7. juulil 2020. IMT Business School : classement, prix, admission Ametlik koduleht
Aisne'i jõgi

Aisne [een] on jõgi Prantsusmaa põhjaosas, Oise'i vasakpoolne lisajõgi. Ta saab alguse Argonne'ist ja suubub Oise'i jõkke. Jõe pikkus on umbes 280 km, mõnede andmete järgi 353 km. Ta on andnud nime Aisne'i departemangule.
Catherine Parr

Catherine Parr (mõnikord ka Katherine, Katheryn või Katharine; 1512 – 5. september 1548) oli Inglismaa ja Iirimaa kuninganna, Henry VIII kuues ja viimane abikaasa. Catherine abiellus Henryga 12. juulil 1543, Henry oli Catherine'i kolmas abikaasa. Catherine sai hästi läbi Henry kolme lapsega ning ta oli isiklikult seotud Elizabeth I ja Edward VI haridusega. Catherine määrati regendiks juulist septembrini 1544. aastal, kui Henry viibis sõjalisel retkel Prantsusmaal. Henry suri 28. jaanuaril 1547. Umbes kuus kuud hiljem abiellus Catherine Thomas Seymouriga. Abielu oli lühike, kuna Catherine suri sünnitusel lapsevoodipalavikku 5. septembril 1548. Catherine'i matused peeti kaks päeva pärast tema surma. Catherine Parr sündis 1512. aastal, tõenäoliselt augustis. Ta oli sir Thomas Parri ja Maud Greeni vanim laps, kes elas imikueast kauem. Catherine'il oli õde Anne ja vend William. Catherine'i ema oli lähedane Aragóni Katariinaga, kes oli Catherine'i ristiema. Catherine oli üles kasvades väga lähedane oma emaga. Catherine'il oli kirg õppimise vastu. Lisaks oma emakeelele rääkis Catherine soravalt prantsuse, ladina ja itaalia keelt, pärast kuningannaks saamist hakkas ta õppima ka hispaania keelt. 17-aastaselt (1529) abiellus Catherine sir Edward Burgh'iga. Edward oli oma kahekümnendates eluaastates ning halva tervisega. Edward suri 1533. aasta kevadel pärast nelja aastat abielu. 1534. aasta suvel abiellus Catherine John Neville'iga, kes oli kolmas Latimeri parun. Latimer oli kahe lapse isa ning umbes 20 aastat Catherine'ist vanem. Abielu ajal oli Catherine tuntud kui "leedi Latimer". Lord Latimer toetas katoliiklust ning oli vastu kuninga ja Anne Boleyni abielule. 1536. aasta oktoobris Linconshire'i mässu ajal ilmusid katoliiklikud protestijad Latimeride koju ning sundisid lord Latimeri endaga kaasa tulema. Oktoobrist 1536 kuni aprillini 1537 elas Catherine üksi oma kasulastega pidevas hirmus. Lord Latimeri tagasitulekul oli tema ja Catherine'i maine tugevalt kahjustada saanud, kuid see ajapikku taastus. 1542. aastal hakkas Catherine külastama oma õde ja venda õukonnas, kus ta kohtus Thomas Seymouriga. Lord Latimeri tervis halvenes 1542. aastal, 1543. aastal ta suri. Oma testamendis määras ta Catherine'i oma tütre Margareti hooldajaks. Catherine tõenäoliselt siiralt leinas oma abikaasat. 16. veebruaril 1543 sai Catherine koha Henry VIII tütre Mary majapidamises. Seal jäi ta silma kuningale, kes tegi talle varsti abieluettepaneku. Kuigi Catherine oli alustanud suhet Thomas Seymouriga, võttis ta siiski kuninga ettepaneku vastu. James, Susan (2009). Catherine Parr: Henry VIII's Last Love. The History Press. James, Susan E. (January 2012) "Katherine [Katherine Parr] (1512–1548)". Oxford Dictionary of National Biography. Porter, Linda (2010). Katherine the Queen: The Remarkable Life of Katherine Parr. Macmillian. Robin, Diana; Larsen, Anne R.; Levin, Carole (2007). Encyclopedia of Women in the Renaissance: Italy, France, and England.{{raamatuviide}}: CS1 hooldus: mitu nime: autorite loend (link) Starkey, David (2004). Six Wives: The Queens of Henry VIII.
Kase tänav (Narva)

‹ Kaart ajutiselt peidetud (?) › Kase tänav (vene keeles улица Казе) on tänav Narvas Siivertsi linnaosas. Tänava pikkus on umbes 400 m. Tänav algab August Weizenbergi tänavalt, kulgeb kagust loodesse ja pöörab edelasse, ristub Mihhail Gorbatši tänavaga ning lõpeb umbtänavana. Об уточнении перечня улиц г.Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982
Plavsk

Plavsk on linn Venemaal Tula oblastis, Plavski rajooni halduskeskus. Asub Tulast 58 km edelas Plava jõe ääres. Asulat on esmamainitud 1540. aastal Sergijevskoje külana. 1926. aasta veebruarist septembrini oli linn, seejärel küla, 1935 sai aleviks ja 1949. aastal sai taas linnaks. Tšornobõli katastroofis saastus linn ja selle ümbrus radioaktiivse tseesiumiga. 2020. aasta alguses oli linna elanike arv arvestuslikult 15 711. Q126684906
Lepa tänav (Narva)

‹ Kaart ajutiselt peidetud (?) › Lepa tänav on tänav Narvas Siivertsi linnaosas. Tänava pikkus on umbes 115 m. Tänav algab August Weizenbergi tänavalt, kulgeb loodest kagusse ja pöörab lõunasse ning lõpeb umbtänavana. Enne 1990. aastaid kandis tänav vene keeles nime улица Лепа. Об уточнении перечня улиц г.Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982
Vaikne põik

‹ Kaart ajutiselt peidetud (?) › Vaikne põik on tänav Narvas Siivertsi linnaosas. Tänava pikkus on umbes 100 m. Tänav algab August Weizenbergi tänavalt, kulgeb loodest kagusse ja lõpeb Männi tänavaga ristudes. Tänaval on kolm maja (nr 1, 3 ja 5).
Männi tänav (Narva)

‹ Kaart ajutiselt peidetud (?) › Männi tänav on tänav Narvas Siivertsi linnaosas. Tänava pikkus on umbes 350 m. Tänav algab August Weizenbergi tänavalt, kulgeb loodest kagusse ja pöörab edelasse, ristub Vaikse põiguga ning lõpeb umbtänavana. Enne 1990. aastaid kandis tänav vene keeles nime улица Мянни. Об уточнении перечня улиц г.Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982
Allier

Allier on kohanimi. Allier' jõgi on jõgi Prantsusmaal. Allier' departemang on departemang Prantsusmaal. Allier on vald Prantsusmaal Hautes-Pyrénées' departemangus.
Eesti Sõjaväelaste Büroo

Eesti Sõjaväelaste Büroo oli 10. aprillil (28. märts vkj) 1917 Tallinnas Grand Marina ruumides toimunud Eesti sõjameeste koosolekul Eesti rahvusväeosade organiseerimise koordineerimiseks moodustatud 10-liikmeline komisjon, hilisem Eesti Sõjaväelaste Büroo. 19. aprillil (6. vkj) Tallinna pritsimajas toimunud teisel eesti sõjaväelaste koosolekul esitas valitud komisjon Eesti rahvusväeosade asutamise kohta oma seisukohad ja komisjoni liikmed valiti moodustatava Eesti Sõjaväelaste Büroo liikmeteks. Eesti Sõjaväelaste Büroosse kuulusid: mitšman Gerhard Lukk, lipnik Konrad Rotschild, lipnik Georg Lagus, sõjaväeametnik Julius Aamisepp, kapellmeister Adolf Helder, sõdurid — H. Visman, Arnold Jürgens, Rudolf Premet, Mihkel Rumba ja J. Kiisa (hiljem koopteeriti büroo koosseisu ka lipnik Fred Olbrei, mereväelane Jüri Saaliste, Hans Martna). Eesti Sõjaväelaste Büroo tegutses Tallinnas 6 (vkj)/19. aprillist - 27. maini (vkj)/9. juulini (ukj) Jaani tänaval, Tallinna Linna Tütarlaste Kommertsgümnaasiumi hoones ja siis 27. maist (vkj)/9. juunist (ukj) - 1. (vkj)/14. septembrini 1917. aastal Ahju tänaval Kirsipuu koolimaja hoones. Eesti Sõjaväelaste Ülemkomitee Eesti rahvusväeosad Eesti Seltside Liit, asutatud 9/22. märtsil 1917. aastal ja Eesti Seltside Liidu Täidesaatev Komitee: Konstantin Päts, Otto Strandmann, Ado Birk, Jüri Vilms, Rein Eliaser, A. Nõu, Jüri Jaakson
Kavansiit

Kavansiit on eresinise värvusega silikaatide hulka kuuluv mineraal, koostiselt Ca(VO)Si4O10·4(H2O). Esineb sekundaarse mineraalina basaltides ja andesiitides. Mineraali nimetus on tuletatud koostisosade esitähtedest: kaltsiumvanaadiumsilikaat. https://kivid.info/603 https://www.europeana.eu/et/item/2023901/elm_specimen_image_g297_g297_13_b_jpg
Ebaseaduslik sisseränne

Ebaseaduslik sisseränne tähendab inimeste rännet riiki selle riigi sisserändeseadusi rikkudes või seadusliku õiguseta selles riigis elamist. Ebaseaduslik sisseränne kulgeb enamasti vaesematest riikidest jõukamatesse.